stanford-oval/wikipedia huggingface dataset:
טום ג'ונס (סרט)

| --- | --- |

 מבוסס על:  קורות טום ג'ונס 
 בימוי:  טוני ריצ'רדסון 
 הופק בידי:  טוני ריצ'רדסון, מייקל בלקון 
 תסריט:  ג'ון אוסבורן 
 עריכה:  אנטוני גיבס 
 שחקנים ראשיים:  אלברט פיני George A. Cooper פטר בול אנג'לה באדלי ג'ואן גרינווד מארק דיגנאם וילפריד לוסון רייצ'ל קמפסון פרדה ג'קסון Jack Stewart לין רדגרייב ג'ק מקגורן אדית אוונס יו גריפית' סוזאנה יורק ג'וליאן גלובר דיאן סילנטו דייוויד טומלינסון ג'ויס רדמן דייוויד וורנר ג'ון מופאט 
 מוזיקה:  ג'ון אדיסון 
 צילום:  וולטר לסלי 
 מדינה:  הממלכה המאוחדת 
 חברת הפקה:  Woodfall Film Productions 
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  1963 
 משך הקרנה:  128 דק' 
 שפת הסרט:  אנגלית 
 סוגה:  סרט קומדיה, סרט דרמה, סרט מבוסס יצירה ספרותית, סרט הרפתקאות, דרמה תקופתית 
 מקום התרחשות:  אנגליה 
 תקציב:  1,000,000 דולר אמריקאי
 הכנסות:  $11,922,000
 פרסים:  פרס אוסקר לסרט הטוב ביותר (טוני ריצ'רדסון)  פרס אוסקר למוזיקה המקורית הטובה ביותר (ג'ון אדיסון)  פרס אוסקר לתסריט המעובד הטוב ביותר (ג'ון אוסבורן)  פרס אוסקר לבמאי הטוב ביותר (טוני ריצ'רדסון)  מועצת ביקורת הקולנוע האמריקנית: עשרת הסרטים הטובים ביותר  פרס מועצת ביקורת הקולנוע האמריקנית לסרט הטוב ביותר 
 דף הסרט ב־IMDb
 
טום ג'ונס (באנגלית: Tom Jones) הוא סרט הרפתקאות בריטי משנת 1963, עיבוד לרומן של הנרי פילדינג "קורות טום ג'ונס" (1749), בכיכובו של אלברט פיני בתפקיד הראשי. הסרט היה אחד הקומדיות הפופולריות ביותר, זכה לשבחי הביקורת וזכה בארבעה פרסי אוסקר. טוני ריצ'רדסון ביים והמחזאי ג'ון אוסבורן כתב את התסריט לסרט. סגנונו הקומי של הסרט הוא יוצא דופן. סצנות הפתיחה מבוצעות כסרט אילם, לעיתים השחקנים שוברים את הקיר הרביעי כשהם מסתכלים ישירות אל המצלמה ופונים אל קהל הצופים, עד כדי כך שגיבור הסרט, טום ג'ונס, שם לב למצלמה והוא ניגש ומכסה את העדשות בכובעו.
תקציר עלילה

הסרט מתחיל ברצף של תמונות כסרט אילם בהם בעל האחוזה אולוורת'י (ג'ורג' דיוויין) שחוזר לביתו משהות ארוכה בלונדון, מוצא במיטתו תינוק בן יומו. הוא משער שהסַפָּר שלו מר פרטרידג' ואחת המשרתות ג'ני ג'ונס הביאו לעולם את התינוק בפרץ של תאווה. האדון מגרש את השניים מאחוזתו ומחליט לגדל את הילד טום ג'ונס כבנו.
טום (אלברט פיני) גדל לגבר צעיר תוסס, יפה תואר וטוב לב, ומאוד פופולרי בקרב הבנות. עם זאת לבו נתון אך ורק לאישה אחת, סופי וסטרן (סוזאנה יורק) המשיבה לו אהבה. טום נחשב ממזר ולא יכול היה לשאת לאישה בת טובים. גם סופי צריכה להסתיר את רגשותיה בעוד דודתה (אדית אוונס) ואביה (יו גריפית) מנסים לשכנע אותה להינשא לגבר מתאים יותר - שאותו היא שונאת.
גבר צעיר זה הוא בליפיל (דייוויד וורנר) אחיינו של אולוורת'י, בנה של אחותו האלמנה בריג'יט (רייצ'ל קמפסון). למרות מוצאו האצילי הוא אדם רע-לב וצבוע, אין בו את החמימות והיושר שיש בטום. כאשר ברידג'יט מתה, בליפיל שם ידו על מכתב שנועד לעיני אחיה בלבד. מה שכתוב במכתב זה מתגלה רק בסוף הסרט. אחרי מות אימו, בליפיל ושני המורים שלו ת'ווקאם (Thwackum) וסקוור מנסים לשכנע את אדון האחוזה שטום הוא נבל. אולוורת'י נותן לטום מעט כסף ובצער שולח אותו אל העולם לחפש את מזלו.
במסעותיו עובר טום הרפתקאות רבות. הוא חוטף מכות ומאבד את ההכרה כשהוא מגן על שמה הטוב של אהובתו סופי. הוא נשדד ומאבד את כל כספו. נמלט מגבר אירי קנאי המאשים אותו בניהול רומן עם אשתו. משתתף בקרב חרבות קטלני. פוגש את מי שלכאורה הם אביו ואמו, מר ומרת ווטרס. יותר מאוחר הוא גם שוכב עם גברת ווטרס. בסצנה מפורסמת טום וגברת ווטרס יושבים זה מול זו בחדר האוכל של הפונדק, ואוכלים ארוחה דשנה כשהם מתבוננים זה בזו בתאווה.
בינתיים, זמן קצר אחרי גירושו של טום, סופי בורחת מביתה כדי להימלט מחיזוריו של בליפיל המתועב בעיניה. לאחר שהחמיצו זה את זה בפונדק אפטון הם מגיעים בנפרד ללונדון. טום מושך את תשומת לבה של ליידי בלסטון (ג'ואן גרינווד) אצילה הוללת בת יותר מ-40. היא עשירה, יפה ובלתי מוסרית, טום נכנס למיטתה ברצון ומקבל גמול נדיב על שירותיו. בסופו של דבר טום מגיע לכלא טייברן וגזר דינו הוא תלייה. בליפיל הוא זה ששלח אנשים כדי שיפלילו אותו במעשה שוד וניסיון רצח.
אולוורת'י מגלה את המכתב המסתורי בו מתברר שטום אינו בנה של ג'ני ג'ונס, אלא הוא בנה הלא חוקי של אחותו ברידג'יט. מכיוון שבליפיל הכיר את תוכן המכתב, ובכל זאת ניסה להרוס את אחיו למחצה, הוא מגורש בבושת פנים ומנושל מן הירושה. אולוורת'י משיג לטום חנינה, אך זה כבר הובל אל הגרדום. כשהחבל מונח על צווארו מגיע האדון וסטרן, חותך את החבל ומוביל את טום אל סופי. לטום ניתנה רשות לחזר אחרי סופי בברכתו של אביה.
צוות השחקנים

אלברט פיני - טום ג'ונס
סוזאנה יורק - סופיה וסטרן
יו גריפית - האדון וסטרן
אדית אוונס - מיס וסטרן
ג'ואן גרינווד - ליידי בלסטון
דיאן סילנטו - מולי סיגרים
ג'ורג' דיוויין - האדון אולוורת'י
דייוויד טומלינסון - לורד פלמאר
רוזלינד אטקינסון - גברת מילאר
וילפריד לוסון - בלק ג'ורג'
רוזלינד נייט - גברת פיצפטריק
פרידה ג'קסון - גברת סיגרים
דייוויד וורנר - בליפיל
ג'וייס רדמן - גברת ווטרס / ג'ני ג'ונס
ג'יימס קיירנקרוס - הכומר סופל
רייצ'ל קמפסון - ברידג'ט אולוורת'י
פיטר בול - ת'ווקאם
אנג'לה באדלי - גברת וילקינס
ג'ורג' א. קופר - פיצפטריק
ג'ק סטיוארט - מקלאכלן
פטסי רולנדס - הונור
ג'ון מופאט - סקוור
אוויס בונאג' - בעל הפונדק
מארק דיגנם - הסגן
מייקל ברנן - סוהר בניוגייט
לין רדגרייב - סוזאן
רדמונד פיליפס - עורך דין דאולינג
ג'וליאן גלובר - נורת'רטון
ריי אוסטין - משרת
הפקה

חלק מהצילומים לסרט נעשו ברחוב קאסל בעיר ברידג'ווטר שבסאמרסט.
חברת הסרטים "בריאנסטון פילמס" סירבו להפיק את הסרט בצבעים, והוא מומן על ידי החברה האמריקאית יונייטד ארטיסטס.
פרסים ומועמדויות > פרס האוסקר

פרס אוסקר לסרט הטוב ביותר
פרס אוסקר לבמאי הטוב ביותר
פרס אוסקר לפסקול המקורי הטוב ביותר (ג'ון אדיסון)
פרס אוסקר לתסריט המעובד הטוב ביותר
פרס אוסקר לשחקן הטוב ביותר - אלברט פיני
פרס אוסקר לשחקן המשנה הטוב ביותר - יו גריפית
פרס אוסקר לשחקנית המשנה הטובה ביותר - דיאן סילנטו
פרס אוסקר לשחקנית המשנה הטובה ביותר - דיים אדית אוונס
פרס אוסקר לשחקנית המשנה הטובה ביותר - ג'וייס רדמן
פרס אוסקר לתפאורה
הסרט "טום ג'ונס" הוא הסרט היחיד שעבורו היו שלוש שחקנית מועמדות לפרס האוסקר בקטגוריית שחקנית המשנה הטובה ביותר. אך אף אחת משלושתן לא זכתה בפרס, שאותו קיבלה מרגרט רת'רפורד על תפקידה בסרט "אנשים חשובים ביותר".
פרסים ומועמדויות > פרס באפט"א

הסרט הטוב ביותר
הסרט הבריטי הטוב ביותר
התסריט הבריטי הטוב ביותר (ג'ון אוסבורן)
השחקן הבריטי הטוב ביותר (אלברט פיני)
השחקן הבריטי הטוב ביותר (יו גריפית)
השחקנית הבריטית הטובה ביותר (אדית אוונס)
פרסים ומועמדויות > פרס גלובוס הזהב

סרט זר בשפה האנגלית
פרס גלובוס הזהב לסרט הטוב ביותר - קומדיה או מוזיקלי
השחקן המבטיח ביותר
השחקן הטוב ביותר - סרט קומדיה או מוזיקלי (אלברט פיני)
הבמאי הטוב ביותר - סרט קולנוע (טוני ריצ'רדסון)
שחקן המשנה הטוב ביותר - סרט קולנוע (יו גריפית)
שחקנית המשנה הטובה ביותר - סרט קולנוע (ג'ואן גרינווד)
פרסים ומועמדויות > פרסים נוספים

השחקן הטוב ביותר (אלברט פיני)
הבמאי הטוב ביותר (טוני ריצ'רדסון)
הסרט הטוב ביותר
גביע וולפי: לשחקן הטוב ביותר (אלברט פיני)
פרס אריה הזהב לטוני ריצ'רדסון
התסריט הטוב ביותר לקומדיה (ג'ון אוסבורן)
פסקול מקורי לסרט קולנוע (ג'ון אדיסון)
אנה מליקיאן

| --- | --- |

 לידה:  8 בפברואר 1976 (בת 49) באקו, הרפובליקה הסובייטית הסוציאליסטית של אזרבייג'ן 
 מדינה:  רוסיה 
 השכלה:  המכון לקולנוע על שם גרסימוב (2002) 
 בן או בת זוג:  רובן דישדישיאן 
 פרסים והוקרה:  פרס נשר הזהב (2015)  קינוטאבר (2014)  פסטיבל הסרטים הבין-לאומי בברלין (2008) 
 
אנה מליקיאן (בארמנית: Աննա Մելիքյան; ברוסית: Анна Меликян; נולדה ב-8 בפברואר 1976 בבאקו, ברית המועצות) היא במאית ומפיקת קולנוע וטלוויזיה ארמנית-רוסייה זוכת פרסים. לאחר השתתפותה בפסטיבל הסרטים סאנדנס היא נמנתה ברשימת "10 הבמאים המבטיחים" של וראייטי.
ביוגרפיה

אנה מליקיאן נולדה בבאקו, וגדלה בירוואן. מאוחר יותר, למדה מלקיאן צילום קולנועי בהרוסית, האוניברסיטה הממלכתית של צילום במוסקבה, שם הוענק לה בשנת 2000 פרס סנט אנה עבור סרטה הקצר "על פי בקשה" (До востребования). לאחר סיום הלימודים היא קיבלה מענק מטעם ארגון "גוסקינו" הרוסי, ובעזרתו פתחה בקריירה ביצירת סרטים תיעודיים וסרטי טלוויזיה. סרטה העלילתי הראשון של מליקיאן היה "מאדים" (Марс) משנת 2004, אשר בכורתו הייתה בפסטיבל הסרטים הבינלאומי בברלין.
בשנת 2007 יצא סרטה השני של מליקיאן "בת הים" (Русалка), אשר זכה בפרס FIPRESCI בפסטיבל הסרטים הבינלאומי בברלין, בפרס הבימוי בפסטיבל סאנדנס, והיה מועמד לפרס האוסקר הרוסי. הסרט מבוסס סיפור אגדה, בדומה לסיפור של הנס כריסטיאן אנדרסן באותו השם, ויוצר נרטיב סאטירי על החברה הרוסית, על עושר והבדלי מעמד, וכן על תפקידי מגדר ומקומן של נשים בחברה.
סרטה "כוכב" (Звезда), משנת 2014, זכה בפרס קינוטאבר לבימוי הטוב ביותר, וסרטה משנת 2015, "על אהבה" (Квартет), שהיה מבוסס על שני סרטים קצרים אותם יצרה קודם לכן, זכה בשני פרסי קינוטאבר ראשיים, פרס הסרט הטוב ביותר, וכן פרס המפיצים. הסרט זכה גם בפרס נשר הזהב הרוסי, ובפרס הבימוי בפסטיבל הסרטים הבינלאומי באירלנד.
מגזין וראייטי מינה את מליקיאן לרשימת עשרת הבמאים המבטיחים.
ב-2005 הקימה מליקיאן חברת הפקה משלה, "מגנום", ליצירת סרטים וסדרות טלוויזיה, ולמציאת ופיתוח כישרונות חדשים בקולנוע הרוסי.
פרסים

פסטיבל הסרטים הבינלאומי בברלין, 2008, פרס FIPRESCI עבור: "בת הים" (2007)
קלרמון-פראן הבינלאומי פסטיבל סרטים קצרים, 2001, פרס השופטים המיוחד, עבור "על פי בקשה" (2000)
משמש הזהב, בפסטיבל הסרטים הבינלאומי בירוואן, 2008, לסרט העלילתי הטוב ביותר, עבור "בת הים" (2007)
פסטיבל קרלובי וארי, 2008, פרס המצלמה העצמאית, עבור "בת הים" (2007)
פסטיבל הסרטים הבינלאומי במלבורן, 2001, פרס העיר מלבורן לסרט הניסיוני הקצר הטוב ביותר, עבור "על פי בקשה" (2000)
פסטיבל הסרטים הבינלאומי בסופיה, 2008, גראן פרי, עבור "בת הים" (2007)
פסטיבל הסרטים סאנדנס, 2008, פרס הבימוי, עולם הקולנוע – דרמה, עבור "בת הים" (2007)
קינוטאבר, ציון לשבח לסרט הקצר, "על אהבה 2" (2011)
קינוטאבר, פרס הבימוי, עבור הסרט "כוכב" (2014)
קינוטאבר, 2015, גראן פרי, וכן פרס המפיצים, עבור הסרט "על אהבה" (2014)
פסטיבל הסרטים הבינלאומי של אירלנד, פרס הבימוי, עבור הסרט "על אהבה"
מינוי כ"במאית השנה" על ידי המגזינים Snob ו-Interview
פרס נשר הזהב לסרט העלילתי הטוב ביותר, עבור הסרט "על אהבה"
פילמוגרפיה

| שנה | סרט | בימוי | תסריט | הפקה | הערות |
| --- | --- | --- | --- | --- | --- |
| 1998 | Andante |  | כן | כן | במהלך הלימודים |
| 1999 | Полетели |  | כן | כן | במהלך הלימודים |
| 2000 | До востребования |  | כן | כן | במהלך הלימודים |
| 2002 | Контрабас ("על פי בקשה") | כן | כן | כן | במהלך הלימודים |
| 2004 | Марс ("מאדים") |  | כן | כן |  |
| 2004 | Проклятие клана Онассисов |  |  | כן | סרט תיעודי |
| 2007 | Русалка ("בת הים") |  | כן | כן |  |
| 2007 | Семейка Ады | כן |  |  |  |
| 2008 | Домовой | כן |  |  |  |
| 2008 | М+Ж (Я Люблю Тебя) | כן |  |  |  |
| 2009 | Невеста любой ценой | כן |  |  |  |
| 2010 | Назад в СССР | כן |  |  |  |
| 2010 | Рита | כן |  |  |  |
| 2011 | Свадьба по обмену | כן |  |  |  |
| 2011 | Только ты | כן |  |  |  |
| 2011 | Про любовь | כן | כן | כן | קצר |
| 2011 | Красавчик | כן |  |  |  |
| 2012 | Выйти замуж за миллионера | כן |  |  |  |
| 2012 | Схватка | כן |  |  |  |
| 2013 | Любовь на миллион | כן |  |  |  |
| 2013 | Там, где ты | כן |  |  |  |
| 2013 | Про любовь 2 | כן | כן | כן | קצר |
| 2014 | Папа напрокат | כן |  |  |  |
| 2014 | Под каблуком | כן |  |  |  |
| 2014 | Верю-не верю | כן |  |  |  |
| 2014 | Дневник Луизы Ложкиной | כן |  |  | סדרת טלוויזיה |
| 2014 | Такое настроение, адажио Баха и небольшой фрагмент из жизни девушки Лены | כן | כן | כן | קצר |
| 2014 | Звезда ("כוכב") | כן | כן | כן |  |
| 2015 | Про любовь | כן | כן | כן |  |
| 2015 | Квартет ("על אהבה") |  |  | כן | סדרת טלוויזיה |
| 2015 | 8 | כן | כן | כן | קצר |
| 2015 | Кризис нежного возраста | כן |  |  | סדרת טלוויזיה |
| 2015 | Сын Росомахи | כן |  |  |  |
| 2017 | Про любовь. Только для взрослых | כן |  | כן |  |
| 2017 | Яна+Янко | כן |  |  |  |
| 2019 | Фея | כן | כן |  |  |
| 2020 | Трое | כן | כן |  |  |
הערות שוליים

↑  "Anna Melikian". Lenta.Ru. 2007. אורכב מ-המקור ב-2011-06-07. נבדק ב-2018-06-24.
1 2  Anna Melikian wins main prize at Kinotavr film festival, The Calvert Journal, 16 June 2015
↑  Кино-2008: большой прорыв
↑  In Moskau leben die Leute in einer Stadt, aber auf verschiedenen Planeten, Jakob Buhre, Planet Interview, 12. Februar 2008 (בגרמנית)
↑  Главный приз «Кинотавра» получил фильм «Про любовь», lenta.ru (ברוסית)
↑  Фильм «Русалка» Анны Меликян выдвинут на «Оскар»<
↑  Anna Melikyan, Antipode
| --- | --- |
בקרת זהויות :  PLWABN: 9810574893905606  BnF: cb16982691g (data)  GND: 1089871376  ISNI: 0000 0001 1008 1754  LCCN: no2010069111  SUDOC: 243838395  VIAF: 120595618   WorldCat (עם VIAF): 120595618
אנדריי סמוליאקוב

| --- | --- |

 לידה:  24 בנובמבר 1958 (בן 66) פודולסק, רוסיה הסובייטית, ברית המועצות
 סוגה מועדפת:  פעולה ומתח
 מדינה:  רוסיה 
 תקופת הפעילות:  מ-1978
 מקום לימודים:  האקדמיה הרוסית לאמנויות התיאטרון (1980) 
 פרסים והוקרה:  אמן העם של הפדרציה הרוסית (2004)  אמן כבוד של הפדרציה הרוסית (1994)  פרס הפדרציה הרוסית (2003) 
 פרופיל ב-IMDb
 
אנדריי איגורייביץ' סמוליאקוב (ברוסית: Андрей Игоревич Смоляков; נולד ב-24 בנובמבר 1958, פודולסק, מחוז מוסקבה, רוסיה הסובייטית, ברית המועצות) הוא שחקן תיאטרון וקולנוע רוסי. בעל תואר האמן העממי של הפדרציה הרוסית (2004) וחתן פרס המדינה של הפדרציה הרוסית בתחום אמנויות התיאטרון (2003).
אחת הדמויות הנודעות ביותר שגילם היה דמות החוקר איוואן צ'רקאסוב, אותו גילם במשך תשע סדרות טלוויזיה (מוסגז, התליינית, העכביש, התן, מבצע שטן, נוסחת הנקמה, קוצן נקוד, מוסגז: מלכודת, הפרשה האחרונה של מייג'ור צ'רקאסוב).
ביוגרפיה

הוא נולד בפודולסק שבמחוז מוסקבה לאנדריי איגורייביץ' סמוליאקוב. במשך 3 שנים למד במכון לתיאטרון על שם שצ'וקין. בשנת 1980 סיים את השכלתו במכון לאמנויות התיאטרון תחת פיקוחו של אוגל טבאקוב. לאחר מכן עבד כשחקן במה בתיאטרון לאומנויות של מוסקבה.
בשנים 1984–1986 עבד בתיאטרון סאטיריקון הנודע וב-1987 עבד באולפני התיאטרון במוסקבה שבניהולו של מורו אולג טבאקוב.
ב-2004 נישא למעצבת האופנה דאריה ראזומחינה.
פילמוגרפיה נבחרת

פרק זה טעון עדכון. אנא תרמו לוויקיפדיה .  עיקר המידע המצוי בפרק זה עדכני ל־28 בנובמבר 2024.
פילמוגרפיה נבחרת > קולנוע

| שנה | סרט | תפקיד |
| --- | --- | --- |
| 1978 | האב סרגיוס | אליושה |
| 1989 | סטלינגרד | לאוניד חרושצ'וב, טייס סובייטי, בנו של ניקיטה חרושצ'וב |
| 1990 | יום האהבה | קונסטנטין טיפין |
| 2002 | אנטי קילר | וולושין |
| 2003 | אנטי קילר 2: מלחמה בטרור | וולושין |
| 2003 | אנטי קילר ד.ק.: אהבה אבודת זיכרון | וולושין |
| 2011 | ויסוצקי. תודה שאני חי | ויקטור בחטייב, קולונל בקג"ב |
| 2013 | סטלינגרד | קצין הארטילריה פוליאקוב |
| 2014 | וויי | האב פאיסי |
| 2016 | הוויקינג | רוגוולד, נסיך פולאצק |
| 2017 | מתקדמים למעלה | סרגיי באשקין, עוזר מאמן |
| 2017 | מוסקבה פינת הוליווד | ולדימיר |
| 2018 | המאמן | ואלרי סטולשניקוב, אביו של יורי |
| 2018 | אנחנו לא ניפרד | איוואן קונייב, מפקד סובייטי |
| 2018 | הזר | איש בקרת הטיסה ברוסקוסמוס |
| 2020 | אש | ולדימיר גרומוב |
| 2021 | More volnuetsya raz | איש זקן |
פילמוגרפיה נבחרת > טלוויזיה

| שנה | סרט | תפקיד |
| --- | --- | --- |
| 2002 | עידן הקרח | אלכסנדר סקוריק, שוטר לשעבר ומתנקש |
| 2003 | כוח קטלני | איליה מוחין, שוטר מקוף |
| 2009 | איסאייב | קומיסר פאבל פוסטישב |
| 2009 | ז'ורוב | חבר הפרלמנט המחוזי ניקולאי סמטאנין |
| 2012 | מוסגז | חוקר המיליציה איוואן צ'רקאסוב |
| 2012 | הבריחה | מיכאיל ארגונוב |
| 2014 | אפר | ויטיה גרדרובה, עבריין |
| 2014 | התליינית | חוקר המיליציה איוואן צ'רקאסוב |
| 2015 | העכביש | חוקר המיליציה איוואן צ'רקאסוב |
| 2016 | התן | חוקר המיליציה איוואן צ'רקאסוב |
| 2018 | פשיטה | השוטר אנדריי ריז'וב |
| 2018 | מבצע שטן | חוקר המיליציה איוואן צ'רקאסוב |
| 2019 | אגם מת | אוליגרך |
| 2019 | נוסחת הנקמה | חוקר המיליציה איוואן צ'רקאסוב |
| 2020 | קוצן נקוד | חוקר המיליציה איוואן צ'רקאסוב |
| 2021 | גרזן 1943 |  |
| 2021 | האמן |  |
| 2021 | מוסגז: מלכודת | חוקר המיליציה איוואן צ'רקאסוב |
| 2022 | אטרנה | מגנוס אריסטיד |
| 2022 | קראמורה | סבצ'ניקוב |
| 2023 | הפרשה האחרונה של מייג'ור צ'רקאסוב | מייג'ור צ'רקאסוב |
הערות שוליים

↑  Указ Президента Российской Федерации В. Путина № 339 от 10 марта 2004 года «О награждении государственными наградами Российской Федерации». Официальный сайт Президента Российской Федерации // kremlin.ru
↑  «ВАЙТ МЕДИА» СНИМЕТ РЕТРО-ДЕТЕКТИВ ДЛЯ «РОССИИ 1» И СЕРВИСА PREMIER
| --- | --- |
בקרת זהויות :  GND: 1051753368  ISNI: 0000 0004 5127 3404  LCCN: no2015091004  SUDOC: 242771386  VIAF: 316879347   WorldCat (עם VIAF): 316879347
אנז'לה אטבקיאן

| --- | --- |
אין תמונה חופשית
 לידה:  11 באפריל 1938 (בת 86) 
 מוקד פעילות:  ארמניה 
 תקופת הפעילות:  מ-1956 
 מקום לימודים:  מכללת ירוואן למוזיקה על שם רומן מליקיאן, קונסרבטוריון קומיטאס של ירוואן 
 סוגה:  מוזיקה עממית, מוזיקה קלאסית
 שפה מועדפת:  ארמנית 
 כלי נגינה:  קאנון
 פרסים והוקרה:  אמן העם של הרפובליקה הסובייטית הסוציאליסטית הארמנית (1986) 
 
אנז'לה אטבקיאן (בארמנית: Անժելա Աթաբեկյան נולדה ב-11 באפריל 1938 בירוואן) היא נגנית קאנון, מוזיקולוגית, והיסטוריונית של האמנות. זוכת פרס "אמן העם" של הרפובליקה הסובייטית הסוציאליסטית הארמנית (1986). פרופסור בקונסרבטוריון של ירוואן (2003).
ביוגרפיה

אנז'לה אטבקיאן נולדה בירוואן, בת לבית אטבקיאן, משפחת אצולה ארמנית עתיקת יומין. בשנת 1955 אטבקיאן סיימה לימודיה במכללת ירוואן למוזיקה על שם רומן מליקיאן, ומאוחר יותר גם למדה בקונסרבטוריון קומיטאס של ירוואן.
בין השנים 1956 ל-1993 היא הייתה הסולנית אנסמבל כלי הנגינה העממיים של חברת הטלוויזיה והרדיו הארמנית. בין 1959–2000 היא לימדה במכללת ירוואן למוזיקה, ומאז 1983, בקונסרבטוריון.
אטבקיאן ליקטה וערכה שני מדריכים מתודולוגיות למוזיקה.
ב-1972, היא ייסדה את ההרכב הווקאלי-אינסטרומנטלי "האחיות אטביקיאן", וב-2012 היא הייתה חברה מייסדת של העמותה "אחדות מיליק".
פרסים

פרס "אמן העם" של ארמניה הסובייטית (1986)
מדליית הזהב של הרפובליקה (1957)
פרס פסטיבל הנוער של איחוד זמרי הפופ (1958)
גלריה

קונצרט בקונסרבטוריון קומיטאס של ירוואן, לרגל יום הולדתה ה-80 של אנז'לה אטבקיאן
הערות שוליים

↑  Anzhela Atabekyan at en.hayazg.info
↑  Atabekyan Anjela
↑  "Who is who? Armenians "Encyclopedia, volume first, chap. group. John Ayvazyan, Armenian Encyclopedia, Yerevan, 2007.
ריצ'רד ברוקס

| --- | --- |

 לידה:  18 במאי 1912 פילדלפיה, ארצות הברית 
 פטירה:  11 במרץ 1992 (בגיל 79) סטודיו סיטי, ארצות הברית 
 מקום קבורה:  בית הקברות הילסייד ממוריאל פארק 
 שם לידה:  Reuben Sax 
 מדינה:  ארצות הברית 
 מקום לימודים:  אוניברסיטת טמפל 
 בן או בת זוג:  ג'ין ברוקס (1941–13 בספטמבר 1944)  ג'ין סימונס (1 בנובמבר 1960–1977) 
 מספר צאצאים:  1 
 פרסים והוקרה:  פרס אוסקר לתסריט המעובד הטוב ביותר (1960)  כוכב בשדרת הכוכבים בהוליווד 
 פרופיל ב-IMDb
 
ריצ'רד ברוקס (באנגלית: Richard Brooks;‏ 8 במאי 1912 – 11 במרץ 1992) היה במאי קולנוע, תסריטאי, מפיק וסופר יהודי אמריקאי.
קורות חיים

ברוקס נולד בפילדלפיה בשם Reuben Sax כבן יחיד לזוג מהגרים יהודים מרוסיה.
הוא למד שנתיים עיתונאות באוניברסיטת טמפל אך נאלץ לנשור כעבור שנתיים כי לא יכלו לשלם את דמי הלימוד שלו בתקופת השפל הגדול. לאחר תקופה מסוימת בה נדד ברכבות במערב התיכון הוא חזר לפילדלפיה והתקבל לעבודה ככתב ספורט.
ב-1940 עבר ללוס אנג'לס וכתב תסריטים לבי מובי. שם נישא לשחקנית ג'ין קלי שעבדה באולפני יוניברסל. עובדה זו אפשרה לו לתרום לתסריטים של השחקנית מריה מונטז שנודעה כ"מלכת הטכניקולור". הוא כתב מספר רומנים. הרומן The Brick Foxhole העוסק בקנאות ובאנטישמיות עובד לסרט בשם Crossfire (אש צולבת) ב-1947.
ב-1943 התגייס לחיל הנחתים ושירת שם שנתיים. לאחר מלחמת העולם השנייה כתב תסריטים להפקות פרטיות. ב-1945 כתב את הרומן The Brick Foxhole עליו נכתב התסריט לסרט אש צולבת (1947). ב-1946 השתתף בכתיבת תסריט לסרט "הרוצחים" בכיכובו של ברט לנקסטר, המבוסס על סיפור קצר של ארנסט המינגוויי.
ברוקס עבד כתסריטאי-במאי בחברת האחים וורנר, פוקס המאה העשרים ומטרו גולדווין מאייר עד 1960. לאחר מכן עבד בהפקות פרטיות.
הסרט הראשון שלו היה "משבר" (Crisis) בכיכובו של קרי גרנט בו שימש כתסריטאי ובמאי (1950). תוך מספר שנים התפרסם כבמאי - תסריטאי מהבולטים מהוליווד.
מספר סרטים אותם ביים/כתב תסריט:
הפעם האחרונה שראיתי את פריז (1954) - בימוי והשתתפות בתסריט.
זרע הפורענות (באנגלית: Blackboard Jungle) ‏(1955) - תסריט ובימוי. על יחסי מורים ותלמידים. בסרט הושמע השיר המפורסם רוק מסביב לשעון.
דבר של ערך (1957) - תסריט ובימויו, על מרד מאו מאו בקניה.
האחים קרמזוב (1958) - בימוי והשתתפות בתסריט. עיבוד לספרו של פיודור דוסטויבסקי.
חתולה על גג פח לוהט (1958) - תסריט ובימוי. עיבוד למחזה של טנסי ויליאמס.
אלמר גנטרי (1960) - תסריט ובימוי. קיבל פרס אוסקר לתסריט המעובד הטוב ביותר.
ציפור הנעורים המתוקה (1962) - תסריט ובימוי. עיבוד למחזה של טנסי וויליאמס.
לורד ג'ים (1965) - תסריט, הפקה ובימוי. לפי ספרו של ג'וזף קונרד. בסרט השתתפה גם דליה לביא.
בדם קר (1967) - תסריט ובימוי. מבוסס על ספרו של טרומן קפוטה.
הסוף המאושר (1969) - תסריט ובימוי
מחפשת את מר גודבר (1977) - תסריט ובימוי.
משפחה

ברוקס היה נשוי שלוש פעמים:
לשחקנית Jean Brooks בשנים 1941–1944
ל-Harriette Levin שלא היה לה קשר לתעשיית הסרטים, בשנים 1946–1957
לשחקנית ג'ין סימונס בשנים 1960–1980. הקשר נוצר במהלך הסרטת הסרט אלמר גנטרי. להם בת משותפת בשם קייט.
אנדריי קונדראשוב

| --- | --- |

 לידה:  30 ביוני 1973 (בן 51) אלמטי, ברה"מ 
 מדינה:  רוסיה רוסיה
 השכלה:  International Independent University of Environmental and Political Sciences 
 מעסיק:  VGTRK 
 פרסים והוקרה:  פרס TEFI (2015)  עיטור ההצטיינות למען המולדת דרגה רביעית  תעודת הוקרה נשיאותית של הפדרציה הרוסית  מדליה על הישגים למען המולדת דרגה ראשונה  עיטור הידידות (רוסיה)  מדליה על הישגים למען המולדת דרגה שנייה  מסדר דוסטיק, דרגה 2 
 קישורים חיצוניים
 טוויטר (X):  andrej_kond
 
אנדריי אולגוביץ' קונדראשוב (ברוסית: Андрей Олегович Кондрашов; נולד ב-30 ביוני 1973, אלמטי, קזחסטן, ברית המועצות) הוא עיתונאי, מנחה ותסריטאי רוסי. פרשן פוליטי של VGTRK, סמנכ"ל VGTRK (מאז 2018).
ביוגרפיה

נולד ב-30 ביוני 1973 בבירת קזחסטן: אלמטי. סיים את לימודיו במחלקה לעיתונאות של האוניברסיטה הבינלאומית האקולוגית והפוליטית העצמאית (MNEPU) במוסקבה.
מ-19 באוגוסט 1991 עובד בתוכנית וסטי.
מאז נובמבר 1992 עובד בסגל החברה הרוסית הממשלתית לרדיו וטלוויזיה (VGTRK) ושימש ככתב במרכז אסיה. מאז 1999 במהדורה המוסקבאית של וסטי. סיקר את עבודת הדומה הממלכתית של הפדרציה הרוסית והיה חבר בבריכת הקרמלין.
הוא סקר אירועים ב"נקודות חמות" כולל אינגושטיה, צפון אוסטיה, טג'יקיסטן, צ'צ'ניה, הבלקן, אפגניסטן וכן את ההפגנות האלימות בככר המאנז' במוסקבה ביוני 2002.
מאז 2003 משמש בתור הפרשן הפוליטי של מהדורת וסטי ומאז 2005 הנחה את התוכנית.
מפברואר 2007 ועד יולי 2008 הנחה את התוכנית "וסטי השבוע". הריאיון הקשה ביותר, לדבריו, היה השיחה עם אלכסנדר סולז'ניצין, שהתברר בתור תקשורת האחרונה של הסופר לפני מותו.
מאז ספטמבר 2008 היה אחד המנחים המרכזיים של מהדורת וסטי בשעה 20:00 יחד עם מריה סיטל, מרינה קים, סלימה זריף, טטיאנה רמזובה ופרידה קורבנגאלייבה. מיוני 2016 עד אוקטובר 2017, הוא הוביל את התוכנית לבד ופעם בשבוע לסירוגין עם ארנסט מאצקיאוויצ'יוס.
ב-28 באוגוסט 2014 נודע כי אנדריי קונדראשוב נכלל ברשימת הסנקציות שהוטלו על עיתונאים רוסים שנאסר עליהם להיכנס לשטחה של אוקראינה. הרשימה מורכבת מארבעים ותשעה עיתונאים. במרץ 2015, הוכרז כפרסונה נון גראטה במולדובה ונאסר עליו להיכנס למדינה במשך חמש שנים.
ביולי 2016 מונה למנהל מהדורת וסטי. מינואר עד מרץ 2018 שימש כמזכיר העיתונות של מטה הבחירות של המועמד לנשיאות רוסיה ולדימיר פוטין.
ב-2 באפריל 2018 נודע כי מונה לסמנכ"ל החברה הממשלתית הרוסית לטלוויזיה ורדיו, כשהוא אחראי לניהול מערך החדשות של החברה.
ביוני 2018 הנחה את תוכנית הקו הישיר עם פוטין יחד עם קיריל קליימיונוב.
בקיץ 2023, מונה למנכ"ל טאס"ס.
ביוגרפיה > חיים אישיים

הוא נשוי ולו יש בת, אנה (ילידת 2002), שלמדה מוזיקה וניגנה במוסקבה בתחרות נגינת פסנתר ארצית. תחביביו הם ספרות פוליטית, צילום ותעופה.
הוא זכה במדליה על הישגים למען המולדת דרגה ראשונה, במסדר הידידות ובמדליה על הישגים למען המולדת דרגה שנייה.
פילמוגרפיה

אנדריי קונדראשוב ביים וכתב מספר סרטים תיעודיים נודעים כדוגמת:
2011 - "חדשות: עשרים שנה ראשונות" (במלאת 20 שנה למהדורת וסטי)
2012 - "ברזובסקי" (אודות האוליגרך בוריס ברזובסקי)
2014 - "אפגני" (במלאת 25 שנה לנסיגת הכוחות הסובייטים מאפגניסטן)
2015 - "קרים. הדרך למולדת" (על אירועי אביב 2014 בחצי האי קרים)
2016 - "המלחמה על המים" (על בעיית נמחסור במים מתוקים ברוסיה)
2017 - "זמן רוסיה" (אודות "כוח האחדות של העם הרוסי", המוקדש ליום רוסיה)
2018 - "ולאאם" (אודות ההיסטוריה של המנזר האורתודוקסי ולאאם, בהשתתפות ולדימיר פוטין)
2018 - "פוטין" (על תפקידו של ולדימיר פוטין בתולדות רוסיה)
2019 - "מפרש הארגמן" (על ההיסטוריה והמסורות של פסטיבל מפרשי הארגמן השנתי בסנקט פטרבורג)
2020 - "המלחמה על הזיכרון" (על שינוי היחס של האירופאים לפשיזם, תוצאות מלחמת העולם השנייה וזכר הנופלים).